ยังเพิ่มอีก NOK รับมอบ “นกของขวัญ” เข้าเสริมทัพฝูงบิน
NOK รับมอบเครื่องบินรุ่น Q-400 NextGen อีก 1 ลำ รองรับผู้โดยสารได้ถึง 86 ที่นั่ง ส่งผลให้นกแอร์มีเครื่องบินที่ทำการบินอยู่จำนวนทั้งสิ้น 31 ลำ
1 ส.ค. 2559

นายพาที สารสิน ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า สายการบินนกแอร์ได้รับมอบเครื่องบิน”นกของขวัญ”จำนวน 1 ลำ เข้าเสริมทัพฝูงบิน โดยเป็นเครื่องบินบอมบาร์ดิเอร์ จดทะเบียน  HS-DQH ลำใหม่ล่าสุดลำดับที่ 8 ในฝูงบิน Q-400 NextGen ของสายการบินนกแอร์ สามารถรองรับผู้โดยสารได้ถึง 86 ที่นั่ง โดยภายหลังการรับมอบเครื่องบินลำนี้แล้ว จะทำให้สายการบินมีเครื่องบินที่ทำการบินอยู่จำนวนทั้งสิ้น 31 ลำ
สำหรับเครื่องบินทั้ง 31 ลำของสายการบินนกแอร์ ประกอบด้วย เครื่องบินรุ่น B737-800 จำนวน 21 ลำ , Q-400 NextGen จำนวน 8 ลำ และ ATR-72-500 จำนวน 2 ลำ โดยจะได้รับเครื่องบินลำใหม่เพิ่มอีก 1 ลำเร็ว ๆ นี้ เพื่อขยายการเติบโตของฝูงบินให้สอดคล้องกับสโลแกนใหม่ “Nok Air Smiling Across Asia นกแอร์…ส่งรอยยิ้มทั่วเอเชีย”